મુખ્યમંત્રી પદ પર કોઇ પણ જગ્યાએ કાર્યકાળ પૂરો ન કરી શકનાર બીએસ યેદિયુરપ્પાએ શનિવારે કર્ણાટક વિધાનસભામાં બહુમતી સાબિત કરવી પડશે. રાજ્યપાલ દ્વારા પહેલા તેમને ૧૫ દિવસનો સમય આપવામાં આવ્યો હતો. તેથી તેમણે શુક્રવારે સવારે નવ વાગ્યે કર્ણાટકના મુખ્યમંત્રી તરીકે શપથ ગ્રહણ કર્યા હતા. આજે આ કેસમાં સુનાવણી દરમિયાન સુપ્રીમ કોર્ટે આદેશ આપ્યો કે યેદિયુરપ્પાએ શનિવારે જ બહુમતી સાબિત કરવી પડશે. જો કે કોર્ટમાં ભાજપના વકીલ મુકુલ રોહતગીએ સોમવાર સુધીનો સમય માંગ્યો હતો. વાત કરીએ ભાજપના ધારાસભ્યની તો ભાજપ પાસે હાલ ૧૦૪ ધારાસભ્ય છે અને બહુમતી માટે ૧૧૨ ધારાસભ્ય હોવા જોઇએ. તો બીજી તરફ કોંગ્રેસ પાસે ૭૮ અને જેડીએસ પાસે ૩૮ એમ કુલ મળીને ૧૧૬ ધારાસભ્ય છે. આ સિવાય કોંગ્રેસે દાવો કર્યો છે કે બે અન્ય ધારાસભ્યોનો પણે તેમને ટેકો છે. તેવામાં આ તબક્કે મુખ્યમંત્રી યેદિયુરપ્પા પાસે બહુમતી સાબિત કરવા આ પાંચ વિકલ્પો છે.